2.2. ลักษณะการประกอบธุรกิจ

บริษัทฯ
ดำเนินธุรกิจเป็นผู้ผลิตและจำหน่ายผลิตภัณฑ์อีเลคโทรนิคส์ซึ่งส่วนใหญ่เป็นชิ้นส่วนอีเลคโทรนิคส์ที่จะนำไปเป็นส่วนประกอบในอุปกรณ์คอมพิวเตอร์
เครื่องถ่ายเอกสาร และอุปกรณ์สื่อสารต่าง ๆ รวมทั้งอุตสาหกรรมที่เกี่ยวข้องอื่น ๆ
โดยผลิตภัณฑ์แรกซึ่งเป็นผลิตภัณฑ์พื้นฐานคือ ตัวแปลงแรงเคลื่อนไฟฟ้า (Magnetics)
และอุปกรณ์กรองสัญญาณรบกวนของสนามแม่เหล็กไฟฟ้า (Electro-Magnetic Interference
Filter) นอกจากนี้บริษัทฯ
ยังมีความสามารถในการออกแบบและพัฒนาผลิตภัณฑ์เพื่อปรับปรุงการผลิตตลอดจนรูปแบบของผลิตภัณฑ์ให้มีคุณสมบัติสอดคล้องกับความต้องการของลูกค้า

ต่อมาบริษัทฯได้ขยายสายการผลิตโดยผลิตอุปกรณ์แปลงแรงเคลื่อนไฟฟ้าสลับเป็นกระแสตรง
(Switching Power Supply) จอแสดงภาพสี (Monitor) อแดปเตอร์ (Adapter)
และดีซี-ดีซี คอนเวอร์เตอร์ ซึ่งเป็นผลิตภัณฑ์ที่ใช้เทคโนโลยีการผลิตที่สูงขึ้น
รวมทั้งมีการขยายกำลังการผลิตผลิตภัณฑ์เดิมอย่างต่อเนื่อง
นอกจากนี้บริษัทยังได้รับการส่งเสริมการลงทุนจากคณะกรรมการส่งเสริมการลงทุน(BOI)
และได้รับสิทธิประโยชน์จากการตั้งโรงงานในเขตอุตสาหกรรมส่งออก (Export Processing
Zone) อีกด้วย

โดยมีผู้ถือหุ้นใหญ่คือ บริษัท เดลตรอน โฮลดิ้ง จำกัด สัญชาติอังกฤษ (Deltron Holding Ltd.
U.K.) ซึ่งเป็น Holding Company และในปี 2531 บริษัท เดลต้า อีเลคโทรนิคส์ อินดัสเตรียล
จำกัด สัญชาติไต้หวัน (Delta Electronics Industrial Co., Ltd.)
ซึ่งต่อมาได้เปลี่ยนชื่อเป็น บริษัท เดลต้า อีเลคโทรนิคส์ อิงค์ (Delta Electronics Inc.)
ได้เข้ามาร่วมถือหุ้นด้วย

โครงสร้างโดยรวมของการประกอบธุรกิจและการถือหุ้นของกลุ่มบริษัท เดลตรอน โฮลดิ้ง จำกัด
ซึ่งเป็นบริษัท Holding ในหลายบริษัทในกลุ่ม โดยมีบริษัท ABN AMRO Trust ถือหุ้น 99%
โดยมีโครงสร้างการถือหุ้นดังนี้

การจัดตั้งและการพัฒนา

บริษัทเดลต้าอีเลคโทรนิคส์ (ประเทศไทย) จำกัด (มหาชน) ตั้งขึ้นเมื่อปี 2531
เพื่อสนับสนุนกลุ่มบริษัทเดลต้าในการผลิตสินค้าที่ใช้เทคโนโลยีระดับพื้นฐาน อาทิเช่น สวิตช์ชิ่ง
เพาเวอร์ ซัพพลาย สำหรับคอมพิวเตอร์ตั้งโต๊ะและมอนิเตอร์ โดยในระยะเวลา 5
ปีแรกของการผลิต เดลต้าประเทศไทยเป็นเพียงผู้ผลิตสินค้าตามคำสั่งของลูกค้า OEM (Original
Equipment Manufacturer)
แต่ด้วยการสนับสนุนจากฝ่ายวิจัยและพัฒนาจากเดลต้าประเทศใต้หวันทำให้บริษัทเดลต้าประเทศไทยสามารถดำเนินการผลิตได้อย่างราบรื่นและปราศจากการสูญเสีย
และในช่วงระยะเวลาดังกล่าว กลุ่มวิศวกรของบริษัทฯ
ก็ได้เก็บเกี่ยวประสบการณ์ความชำนาญในการลดต้นทุนการผลิตเพื่อต่อสู้ฝ่าฟันกับภาวะเงินฝืดของอุตสาหกรรมอีเลคโทรนิคส์ที่บริษัทฯ
ดำเนินการอยู่ ดังนั้นกำไรขั้นต้นต่อยอดขายจึงถูกรักษาไว้ได้ที่ระดับประมาณร้อยละ 10 ในปี 2538
ทีมวิจัยและพัฒนาที่แท้จริงก็ได้ก่อตั้งขึ้นด้วยการเน้นความสำคัญไปที่การออกแบบและพัฒนาผลิตภัณฑ์
ด้วยการสนับสนุนจากลูกค้าที่มีบทบาทสำคัญในด้านคอมพิวเตอร์และอุตสาหกรรมเครื่องใช้ไฟฟ้าภายในบ้าน
บริษัทเดลต้าประเทศไทยก็ได้กลายมาเป็น ODM (Original Design Manufacturer)
อย่างเต็มตัวตั้งแต่นั้นมา เริ่มตั้งแต่ปี 2538 ผลิตภัณฑ์ใหม่หลายๆตัวได้ถูกผลิตขึ้นในบริษัทฯ
ด้วยฐานะของบริษัทฯ ได้ถูกเปลี่ยนแปลงไปจากแหล่งผลิตเทคโนโลยีระดับต่ำนอกประเทศใต้หวัน
มาเป็นแหล่งสำรองหรือทางเลือกที่สองของลูกค้านอกเหนือจากประเทศสาธารณรัฐประชาชนจีน
ทั้งนี้เดลต้าประเทศไทยต้องจ่ายค่าธรรมเนียมด้านวิจัยและพัฒนาให้กับบริษัทเดลต้าใต้หวัน
ตลอดปีที่ผ่านมาผลิตภัณฑ์หลายๆ ตัว เช่น สวิตช์ชิ่ง เพาเวอร์ ซัพพลายสำหรับเซิฟเวอร์ สวิตช์ชิ่ง
เพาเวอร์ ซัพพลายสำหรับแน็ตเวิร์คกิ้ง และสวิตช์ชิ่ง เพาเวอร์ ซัพพลายสำหรับอแดปเตอร์
ได้มีการเพิ่มเข้าสู่สายการผลิตของบริษัทเดลต้าประเทศไทย ทั้งนี้บริษัทฯ
ยังได้รับประโยชน์จากเครือค่ายการขายของกลุ่มเดลต้าด้านการขนส่งสินค้าและการบริหารสินค้าคงคลัง
รวมถึงบริการหลังการขายสำหรับลูกค้าเพื่อให้ทราบถึงสภาพตลาดและแนวโน้มของผลิตภัณฑ์ใหม่ ในปี
2544 ทีมวิจัยและพัฒนาของบริษัทฯ ประสบความสำเร็จในการแนะนำ Voltage Regular
Module (VRM) ซึ่งเป็นหนึ่งในผลิตภัณฑ์ของ DC-DC converter ให้กับลูกค้าของบริษัทฯ ในปี
2545 บริษัทฯ ยังคงมองเห็นโอกาสจากผลิตภัณฑ์ใหม่ๆที่จะได้นำเสนอแก่ลูกค้าในปีนี้
เนื่องมาจากการเจริญเติบโตอย่างต่อเนื่องของยอดสั่งซื้อสินค้าจากลูกค้าที่มีความพึงพอใจในผลงานของบริษัทฯ
เสมอมา
ในขณะที่ผลิตภัณฑ์เดิมที่มีอยู่จะสามารถนำไปใช้ให้เป็นประโยชน์กับตลาดใหม่และลูกค้าใหม่ต่อไป

การดำเนินการ

กลยุทธของบริษัทเดลต้าประเทศไทยในกลุ่มบริษัทเดลต้า คือ
การเป็นฐานการผลิตในกรณีที่การผลิตของโรงงานเดลต้าใต้หวันที่อยู่ในประเทศสาธารณรัฐประชาชนจีนประสบปัญหา
สำหรับลูกค้าแล้วบริษัทเดลต้าประเทศไทยถือเป็นแหล่งผลิตที่สอง นอกเหนือจากประเทศจีน
ด้วยการปรับปรุงประสิทธิภาพทางด้านการออกแบบและพัฒนาของฝ่ายวิจัยและพัฒนาของบริษัทฯ
ประกอบกับการเป็นประเทศที่มีตำแหน่งที่ตั้งดีทางด้านการขนส่งสินค้าและการบริหารสินค้าคงคลัง
ทำให้บริษัทฯ
สามารถให้บริการแก่ตลาดอเมริกาสำหรับผลิตภัณฑ์เทคโนโลยีระดับกลางได้เป็นส่วนใหญ่
รองลงมาคือ ตลาดในยุโรป และเอเชีย สำหรับการตลาดเอเชียนี้บริษัทฯ
คาดว่าเป็นการนำสินค้าของบริษัทฯ ไปเป็นชิ้นส่วนในการผลิตสินค้าเพื่อการส่งออกอีกครั้ง บริษัทฯ
มีนโยบายในการกระจายกลุ่มลูกค้าและควบคุมติดตามไม่ให้ลูกค้ารายใดรายหนึ่งมียอดขายมากกว่าร้อยละ
15 ของรายได้ทั้งหมดในช่วงระยะเวลา 12 เดือน ซึ่งลูกค้าส่วนใหญ่ของบริษัทฯ
ต่างก็เป็นผู้มีบทบาทสำคัญอยู่ในอุตสาหกรรมของตนทั้งสิ้น ยกเว้นในปี 2544 ที่บริษัทฯ
มีลูกค้าบางรายที่มีผลประกอบการสูงอย่างโดดเด่น ทำให้ยอดสั่งซื้อสูงเกินกว่านโยบายที่บริษัทฯ
กำหนดไว้ อันเป็นผลสืบเนื่องมาจากการรวมตัวกันของผู้ผลิตชิ้นส่วนในอุตสาหกรรมอีเลคโทรนิคส์
แม้ว่าบริษัทฯ มีความพยายามที่จะขยายผลิตภัณฑ์ไปยังอุตสาหกรรมอื่นๆ
นอกเหนือจากอุตสาหกรรมคอมพิวเตอร์ส่วนบุคคล แต่ยอดขายส่วนใหญ่ของบริษัทฯ ในปี 2544
ก็ยังคงมาจากกลุ่มคอมพิวเตอร์และกลุ่มดาต้าคอม
มียอดขายเพียงเล็กน้อยมาจากกลุ่มเครื่องใช้อีเลคโทรนิคส์ภายในบ้าน ในปี 2545 บริษัทฯ
ยังคงดำเนินรอยตามนโยบายเดิมในการเพิ่มความหลากหลายของผลิตภัณฑ์เพื่อใช้ในกลุ่มดาต้าคอมและกลุ่มผลิตภัณฑ์เครื่องใช้ไฟฟ้าภายในบ้าน
ส่วนผลิตภัณฑ์ทางด้านการสื่อสารโทรคมนาคมซึ่งต้องการความเชี่ยวชาญทางด้านเทคนิคในระดับสูง
ทีมวิจัยและพัฒนาของบริษัทฯ ก็กำลังปรับปรุงอยู่ ซึ่งขณะนี้บริษัทฯ ได้เพิ่มจำนวนวิศวกรจนเกือบถึง
200 คน ในปีที่ผ่านมา

โดยปกติยอดขายของบริษัทเดลต้าประเทศไทยมาจากผลิตภัณฑ์หลักสองกลุ่มในปริมาณที่เท่ากันระหว่างเพาเวอร์
ซัพพลาย และ มอนิเตอร์ แต่อย่างไรก็ตาม ปี 2544 ยอดขายของ เพาเวอร์ ซัพพลาย
มีมากกว่ายอดขายมอนิเตอร์ ซึ่งเป็นไปตามนโยบายที่บริษัทฯ
พยายามปรับปรุงให้มีกำไรสูงขึ้นจากการเน้นธุรกิจของสินค้าที่มีอัตรากำไรขั้นต้นในระดับสูง
ทั้งนี้เป็นผลมาจากการเตรียมตัวที่ดีของทั้งฝ่ายวิจัยและพัฒนา
และทีมการตลาดตั้งแต่ต้นปีที่ทำให้สินค้าเพาเวอร์ ซัพพลายหลายตัวได้รับการอนุมัติจากลูกค้าหลายๆ
แห่ง ซึ่งลูกค้าก็ได้รับการตอบรับที่ดีจากตลาดผู้บริโภคของตน
เป็นผลให้อัตราเฉลี่ยกำไรขั้นต้นของบริษัทฯ ดีขึ้นมาก เพราะผลิตภัณฑ์เพาเวอร์
ซัพพลายส่วนใหญ่ของบริษัทฯ มีอัตรากำไรขั้นต้นสูงกว่าผลิตภัณฑ์จอแสดงภาพอยู่แล้ว ด้วยยอดขายในปี
2544 จำนวน 30,593 ล้านบาท และกำไรสุทธิในการประกอบการ 3,865 ล้านบาท
ธุรกิจของบริษัทฯ มากกว่าร้อยละ 70 มาจากคอมพิวเตอร์และอุปกรณ์ประกอบเสริมคอมพิวเตอร์
และประมาณร้อยละ 25 มาจากดาต้าคอม
มีเพียงแค่ส่วนน้อยมากที่มาจากอุปกรณ์เครื่องใช้ภายในบ้าน

การผลิต

ปัจจุบันบริษัทฯ มีโรงงาน 5 แห่ง โดยโรงงาน 4 แห่ง
ตั้งอยู่ในนิคมอุตสาหกรรมบางปูดำเนินการผลิตมอนิเตอร์ สวิตช์ชิ่ง เพาเวอร์ ซัพพลาย อแดปเตอร์
และคอมโพเนนท์ต่างๆ อีก 1 โรงตั้งอยู่ที่นิคมอุตสาหกรรมเวลโกรเพื่อผลิต ดีซี แฟน ในปี 2544
บริษัทฯ มีพนักงานทั้งสิ้นกว่า 9,000 คนในสายการผลิต และอีก 500
คนเป็นเจ้าหน้าที่ในระดับปฎิบัติการ และวิศวกร

ที่เขตนิคมอุตสาหกรรมบางปู โรงงานที่ 1 ใช้ในการผลิตมอนิเตอร์มีพื้นที่โรงงาน 18,401
ตารางเมตร บนเนื้อที่ทั้งหมด 17 ไร่ โรงงานที่ 2
ใช้เป็นที่เก็บวัตถุดิบและสินค้าสำเร็จรูปบางประเภท โรงงานที่ 3
ใช้ในการผลิตตัวกรองคลื่นแม่เหล็กไฟฟ้า Electro Magnetic Interference Filter (EMI)
มีพื้นที่ 14,591 ตารางเมตร บนเนื้อที่ 3 ไร่ โรงงานที่ 5 บนอาคารชั้นสองใช้ในการผลิตสวิตช์ชิ่ง
เพาเวอร์ ซัพพลาย และ อแดปเตอร์ ส่วนบริเวณชั้นหนึ่งผลิตแมกเนติก มีพื้นทั้งหมด 72,333
ตารางเมตร ตั้งอยู่บนเนื้อที่ 41 ไร่ การดำเนินธุรกิจของบริษัทฯ
ทั้งหมดอยู่ภายใต้การส่งเสริมการลงทุนของคณะกรรมการส่งเสริมการลงทุน
ซึ่งรวมถึงการยกเว้นภาษีเงินได้จากดอกเบี้ยเงินฝากและภาษีเงินได้นิติบุคคล
รวมทั้งการยกเว้นภาษีนำเข้าวัตถุดิบและเครื่องจักร
การจ้างงานจากแรงงานต่างด้าวก็ได้รับความสะดวกจากคณะกรรมการส่งเสริมการลงทุนด้วยเช่นกัน
สิทธิพิเศษสำหรับคณะกรรมการส่งเสริมการลงทุนสำหรับผลิตภัณฑ์ที่ผลิตในนิคมอุตสาหกรรมบางปูเหลือเพียง
3 ปี เพราะเป็นเขตที่ 1 ถึงกระนั้นบริษัทฯ ก็ยังสามารถต่ออายุบัตรส่งเสริมการลงทุนได้เสมอมา

นิคมอุตสาหกรรมเวลโกรตั้งอยู่ในเขตของคณะกรรมการส่งเสริมการลงทุนเขตที่ 2
อยู่ห่างจากนิคมอุตสาหกรรมบางปู 40 กิโลเมตรไปทางพัทยา
สิทธิพิเศษที่ได้สำหรับโรงงานพัดลมระบายอากาศ DC Fan มีอายุ 8 ปี พื้นที่โรงงานมีขนาด
24,000 ตารางเมตร สร้างเสร็จเมื่อเดือนธันวาคม 2544
งบประมาณลงทุนก่อสร้างตัวอาคารและเครื่องจักรมีมูลค่า 380 ล้านบาท

กลุ่มบริษัทเดลต้า

กลุ่มบริษัทเดลต้า ที่ก่อตั้งขึ้นครั้งแรกเมื่อปี 2513 ภายใต้ชื่อ บริษัทเดลต้าอีเลคโทรนิคส์ อิงค์
ในประเทศใต้หวันเพื่อผลิตชิ้นส่วนสำหรับเครื่องรับโทรทัศน์
ด้วยประสบการณ์อันยาวนานกลุ่มบริษัทเดลต้าได้พัฒนาความรู้ความชำนาญมาเป็นกลุ่มธุรกิจที่สำคัญ 3
กลุ่ม กลุ่มผลิตภัณฑ์ที่สำคัญที่สุดคือ สวิตช์ชิ่ง เพาเวอร์ ซัพพลาย Switching Power Supply
ซึ่งถูกนำไปใช้งานอย่างกว้างขวางในด้านคอมพิวเตอร์ การสื่อสารโทรคมนาคม ผู้บริโภค
และการใช้งานอุตสาหกรรม รายได้จากสินค้ากลุ่มสวิตช์ชิ่ง เพาเวอร์
ซัพพลายมีมูลค่าสูงถึงกว่าร้อยละ 50 ของรายได้ทั้งหมดในกลุ่ม ผลิตภัณฑ์ใหญ่เป็นอันดับ 2
คือจอแสดงภาพ กลุ่มเดลต้าเริ่มทำธุรกิจนี้เมื่อมีการจัดตั้งบริษัทเดลต้าประเทศไทยเมื่อไม่ถึง 10
ปีที่ผ่านมา ผลิตภัณฑ์จอแสดงภาพส่วนใหญ่ของกลุ่มบริษัทเดลต้า คือจอมอนิเตอร์ทั้งแบบ Cathode
Ray Tube (CRT) และ Liquid Crystal Display (TFT LCD)
ด้วยนโยบายการกระจายความเสี่ยงโดยไม่พึ่งผลิตภัณฑ์เพาเวอร์
ซัพพลายเพียงอย่างเดียวบริษัทเดลต้าประเทศไทยจึงได้กลายมาเป็นฐานการผลิตแห่งแรกตั้งแต่เมื่อเริ่มเปิดโรงงาน
ในขณะที่บริษัทในประเทศใต้หวันได้แปรสภาพมาเป็นศูนย์ออกแบบผลิตภัณฑ์แทน
ปัจจุบันจอแสดงภาพบางชนิดยังคงผลิตในโรงงานประเทศสาธารณรัฐประชาชนจีนเพื่อหากำไรจากการผลิตสินค้าเป็นจำนวนมาก
Economy of Scale จากอุปสงค์ของสินค้าในประเทศจีนและอุปสงค์ในตลาดต่างประเทศ
กลุ่มผลิตภัณฑ์หลักอันดับ 3 คือ ชิ้นส่วนอีเลคโทรนิคส์ ซึ่งประกอบด้วย ตัวกรองคลื่นแม่เหล็กไฟฟ้า
Electro-Magnetic Interference (EMI) Filter พัดลมระบายความร้อน DC Fan และ
Optical Transceivers เป็นต้น ความสำเร็จของผลิตภัณฑ์ชิ้นส่วนอีเลคโทรนิคส์
เป็นตัวสนับสนุนให้ผลิตภัณฑ์อื่นๆ ของกลุ่มบริษัทเดลต้ามีคุณภาพที่ดีและทำกำไรได้สูงขึ้น
กลุ่มบริษัทเดลต้า คือหนึ่งในผู้ผลิตรายใหญ่ที่สุดของโลกสำหรับ สวิตช์ชิ่ง เพาเวอร์ ซัพพลาย
แต่ส่วนใหญ่จะใช้ในคอมพิวเตอร์ ด้วยส่วนแบ่งตลาดคอมพิวเตอร์ตั้งโต๊ะเป็นร้อยละ 25
เซิฟเวอร์เป็นร้อยละ 40 แนตเวอคกิ้งเป็นร้อยละ 10 และ ตลาดอแดปเตอร์สำหรับ Notebook
เป็นร้อยละ 50

ปัจจุบัน เดลต้าประเทศใต้หวันมีแหล่งผลิตที่สำคัญอยู่ที่ตงกว่าน ประเทศสาธารณรัฐประชาชนจีน
มีจำนวนพนักงานทั้งสิ้นประมาณ 20,000 คน
บริษัทเดลต้าประเทศใต้หวันมีผลิตภัณฑ์หลักดังเช่นได้กล่าวข้างต้นและมีผลิตภัณฑ์อื่นอีก สองกลุ่ม คือ
ผลิตภัณฑ์ แนตเวอคกิ้ง ได้แก่ เร้าเตอร์ (Routers) และ สวิตช์เชอร์ (Switcher) เป็นต้น
โดยดำเนินงานภายใต้บริษัทเดลต้าเนตเวอค จำกัด (Delta Network Co. Ltd.)
ผลิตภัณฑ์กลุ่มสุดท้ายประกอบด้วยผลิตภัณฑ์กลุ่มอื่นๆ ที่ไม่ได้ใช้เทคโนโลยีที่เกี่ยวกับเพาเวอร์ ซัพพลาย

สถานะของบริษัทเดลต้าประเทศไทยในกลุ่มบริษัทเดลต้า

เนื่องด้วยถนนทุกสายในการประกอบธุรกิจต่างก็มุ่งไปที่ประเทศสาธารณรัฐประชาชนจีน
บริษัทเดลต้าประเทศไทยจึงเป็นเพียงฐานการผลิตเดียวนอกประเทศสาธารณรัฐประชาชนจีน
ที่ช่วยในการลดความเสี่ยงให้กับกลุ่มบริษัทเดลต้าและลูกค้าอันเนื่องจากการพึ่งพาฐานการผลิตในประเทศเดียว
บริษัทเดลต้าประเทศไทยและบริษัทอื่นในกลุ่มเดลต้าจึงมีสินค้าบางรายการที่ผลิตขึ้นเหมือนกันเพื่อวัตถุประสงค์ในการลดความเสี่ยง
เช่น แสตนดาร์ด เพาเวอร์ ซัพพลาย สำหรับคอมพิวเตอร์ตั้งโต๊ะ
ความสามารถในการลดความเสี่ยงดังกล่าวจึงเป็นเหตุผลหนึ่งที่ทำให้กลุ่มบริษัทเดลต้าได้ยอดรายการสั่งซื้อใหญ่ๆ
จำนวนมากจากสินค้ารุ่นเดียวกัน
ในกรณีที่ผลิตสินค้าเหมือนกันบริษัทที่ออกแบบหรือพัฒนาสินค้าชนิดนั้นเป็นรายแรก
ก็จะได้รับค่าธรรมเนียมทางด้านเทคโนโลยีตอบแทนจากบริษัทที่นำสินค้าตัวนั้นไปผลิต
ส่วนสินค้าที่ไม่เหมือนกันก็ขึ้นอยู่กับการออกแบบและความสามารถทางด้านเทคนิคของทีมวิจัยและพัฒนาในแต่ละแห่ง
ในภาวะที่มีความกดดันด้านราคาและภาวะการแข่งขันอย่างรุนแรงของอุตสาหกรรมอีเลคโทรนิคส์
ลูกค้าและราคาจะเป็นตัวกำหนดแหล่งในการผลิตโดยปริยาย
ด้วยประสบการณ์อันยาวนานของทีมวิจัยและพัฒนา
บริษัทเดลต้าประเทศใต้หวันจึงมีความชำนาญในด้านเทคโนโลยีระดับกลางและระดับสูงเป็นส่วนใหญ่
เช่น ผลิตภัณฑ์การสื่อสารโทรคมนาคม และผลิตภัณฑ์ที่ใช้ภายในบ้าน
และในฐานะที่เป็นฐานการผลิตของกลุ่มบริษัทเดลต้า ทีมวิจัยและพัฒนาของบริษัทฯ
จึงพยายามที่จะพัฒนาองค์กรโดยหาบุคลากรที่มีประสบการณ์ความรู้ความชำนาญมาร่วมงานเพิ่มขึ้นด้วยการสนับสนุนจากทีมวิจัยและพัฒนาของเดลต้าประเทศใต้หวันและบริษัทเทคโนโลยีอื่นๆ
ที่อยู่ในกลุ่มบริษัทเดลต้า

โครงสร้างการถือหุ้นของบริษัทฯ

บริษัทฯ ได้จัดตั้ง บริษัท ดีอีที อินเตอร์เนชั่นแนล โฮลดิ้ง จำกัด ขึ้นมาเพื่อการลงทุนในบริษัทฯ อื่น
โดยมีโครงสร้างและรายละเอียดดังนี้

  ----- ----- ----- ----- ----- ----- ----- ----- ----- ----- ----- -----
                                                                    

  ----- ----- ----- ----- ----- ----- ----- ----- ----- ----- ----- -----

+-------------+--------------+--------+------+---------+---------+---+
| ชื่อบริษัท      | สถานที่ตั้ง      | ประเ   | ช    | ทุนจ     | ทุนชำระ  | ร |
|             |              | ภทธุรกิจ | นิดหุ้น | ดทะเบียน |         | ้อ |
|             |              |        |      |         |         | ย |
|             |              |        |      |         |         | ล |
|             |              |        |      |         |         | ะ |
+-------------+--------------+--------+------+---------+---------+---+
| 1. บริษัท     | 699 หมู่ 4     | อีเลค   | หุ้น   | 100,    | 100,    | 1 |
| เดลต้า       | ตำบลแพรกษา   | โทรนิคส์ | สามัญ | 000,000 | 000,000 | 0 |
|             |              |        |      |         |         |   |
| อีเลคโทรนิคส์  | อำเภอเม      | ผลิตภัณฑ์ |      | บาท     | บาท     |   |
|             | ืองสมุทรปราการ |        |      |         |         |   |
| คอมโพเน้นท์   |              | DC Fan |      |         |         |   |
|             | จังห          |        |      |         |         |   |
| (ประเทศไทย) | วัดสมุทรปราการ |        |      |         |         |   |
| จำกัด        |              |        |      |         |         |   |
|             | โทร.         |        |      |         |         |   |
|             | 709-2884     |        |      |         |         |   |
|             |              |        |      |         |         |   |
|             | โทรสาร.      |        |      |         |         |   |
|             | 709-2890-91  |        |      |         |         |   |
+-------------+--------------+--------+------+---------+---------+---+
| 2. บริษัท     | 5870 สโตนริด  | กล้องถ  | หุ้น   | 6,      | 6,      | 1 |
| อิสโซนิค      | ไดรฟ์ ถนน 4   | ่ายวีดีโอ | สามัญ | 988,550 | 988,550 | 6 |
|             | พลีแซนตั้น      | ระบบดิจ |      |         |         | . |
| คอร์ปอเรชั่น   | รัฐแคลิฟอเนียร์  | ิตอลสำห | และ  | เห      | เห      | 4 |
|             | 94588        | รับคอมพ |      | รียญสหรัฐ | รียญสหรัฐ | 9 |
| จำกัด        | สหรัฐอเมริกา   | ิวเตอร์ส | หุ้นบุร |         |         |   |
|             |              | ่วนบุคคล | ิมสิทธิ |         |         |   |
+-------------+--------------+--------+------+---------+---------+---+
| 3. บริษัท     | ตู้ ปณ. 2003   | ตัวแทน  | หุ้น   | 15,     | 15,     | 4 |
| หัวดา โฮลดิ้ง  | บริททิช อเมริกา | จำหน่าย | สามัญ | 000,000 | 000,000 | 5 |
|             |              |        |      |         |         |   |
| จำกัด        | เซนเตอร์ 3    |        |      | เห      | เห      |   |
|             | ถนน          |        |      | รียญสหรัฐ | รียญสหรัฐ |   |
|             | ด็อกเตอร์รอยส์  |        |      |         |         |   |
|             |              |        |      |         |         |   |
|             | จอร์ซทาวน์     |        |      |         |         |   |
|             | เคย์แมน,      |        |      |         |         |   |
|             | เคย์แมน       |        |      |         |         |   |
|             |              |        |      |         |         |   |
|             | ไอแลนด์ บริททิช |        |      |         |         |   |
+-------------+--------------+--------+------+---------+---------+---+
| 4. บริษัท     | 28 บีอีโอ+อี 1  | ตัวแทน  | หุ้น   | 8,000   | 8,000   | 4 |
| เดลตรอน     | ถนน 211 สังกัด | จำหน่าย | สามัญ |         |         | 7 |
| เทรดดิ้ง      | พสา ดีโบ 3    |        |      | เห      | เห      |   |
|             | ขันตวลคอค     |        |      | รียญสหรัฐ | รียญสหรัฐ |   |
| (กัมพูชา)     |              |        |      |         |         |   |
| จำกัด        | เมืองพนมเปญ   |        |      |         |         |   |
|             | กัมพูชา        |        |      |         |         |   |
+-------------+--------------+--------+------+---------+---------+---+
| 5. บริษัท     | 102 อาคารซี   | S      | หุ้น   | 20,     | 20,     | 5 |
| เดลต้า กรีน   | ถนนอีสตัน      | pindce | สามัญ | 000,000 | 000,000 | 0 |
|             | เทียนจีน พอร์ท  | Motor  |      |         |         |   |
| (เทียนจีน)    | เขตการค้าเสรี  |        |      | เห      | เห      |   |
| อีนดัสตรีส์     | ประเทศจีน     | GPS    |      | รียญสหรัฐ | รียญสหรัฐ |   |
| จำกัด        |              | Anenna |      |         |         |   |
+-------------+--------------+--------+------+---------+---------+---+
| 6. บริษัท     | ตู้ ปณ. 3151   | ตัวแทน  | หุ้น   | 1,      | 1,      | 5 |
| เดลต้า       | โรลทาวน์      | จำหน่าย | สามัญ | 000,000 | 000,000 | 0 |
| คอมโพเน้นท์   | โทรโทลา      |        |      |         |         |   |
|             |              |        |      | เห      | เห      |   |
| อิน          | หมู่เกาะ บริททิช |        |      | รียญสหรัฐ | รียญสหรัฐ |   |
| เตอร์เนชั่นแนล | เวอร์จิน       |        |      |         |         |   |
| จำกัด        |              |        |      |         |         |   |
+-------------+--------------+--------+------+---------+---------+---+
| 7. บริษัท     | 908 หมู่ 4     | อีเลค   | หุ้น   | 800,    | 400,    | 5 |
| เดลคอม      | ตำบลแพรกษา   | โทรนิคส์ | สามัญ | 000,000 | 000,000 | 1 |
|             |              |        |      | บาท     | บาท     |   |
| อีเลคโทรนิคส์  | อำเภอเม      | ผลิตภัณฑ์ |      |         |         |   |
| จำกัด        | ืองสมุทรปราการ |        |      |         |         |   |
|             |              | โ      |      |         |         |   |
|             | จังห          | ครงคอม |      |         |         |   |
|             | วัดสมุทรปราการ | พิวเตอร์ |      |         |         |   |
|             |              |        |      |         |         |   |
|             | โทร.         |        |      |         |         |   |
|             | 709-2828     |        |      |         |         |   |
|             |              |        |      |         |         |   |
|             | โทรสาร.      |        |      |         |         |   |
|             | 709-2833     |        |      |         |         |   |
+-------------+--------------+--------+------+---------+---------+---+
| 8. บริษัท     | ชั้น 9 แมนฮัดตัน | ก      | หุ้น   | 2,      | 2,      | 1 |
| นิวตั้น        | เซนเตอร์      | ารตลาด | สามัญ | 020,688 | 020,688 | 0 |
| พาวเวอร์     |              |        |      |         |         | 0 |
|             | 8 ถนนไค ซง   | และ    |      | เหร     | เหร     |   |
| จำกัด        | เมือง ไค ซง   | การขาย |      | ียญฮ่องกง | ียญฮ่องกง |   |
|             | ฮ่องกง        |        |      |         |         |   |
|             |              |        |      |         |         |   |
|             | โทร. (852)   |        |      |         |         |   |
|             | 2362-7881    |        |      |         |         |   |
|             |              |        |      |         |         |   |
|             | โทรสาร.      |        |      |         |         |   |
|             | (852)        |        |      |         |         |   |
|             | 2333-8221    |        |      |         |         |   |
+-------------+--------------+--------+------+---------+---------+---+
| 9. บริษัท ดีอีที | 4405 คุชิ่ง     | จำหน่า  | หุ้น   | 1,      | 500,000 | 1 |
| โลจิสติค      | พาร์คเวย์      | ยชิ้นส่วน | สามัญ | 000,000 |         | 0 |
|             | ฟรีมองท์       |        |      |         | เห      | 0 |
|   (ยูเอสเอ)  |              | อีเลค   |      | เห      | รียญสหรัฐ |   |
|   คอร์ปอเรชั่น | รัฐแคลิฟอเนียร์  | โทรนิคส์ |      | รียญสหรัฐ |         |   |
|             | 94538        |        |      |         |         |   |
|   จำกัด      |              |        |      |         |         |   |
|             | สหรัฐอเมริกา   |        |      |         |         |   |
+-------------+--------------+--------+------+---------+---------+---+

โครงสร้างรายได้ 

(หน่วย : พันบาท)

  2544 2543 2542

ผลิตภัณฑ์ รายได้ % รายได้ % รายได้ %

บริษัท เดลต้า อีเลคโทรนิคส์ (ประเทศไทย) จำกัด (มหาชน)

สวิตซ์ชิ่ง เพาเวอร์ ซัพพลาย 16,365,690 54.00 12,726,435 44.92 10,775,196 46.30

มอนิเตอร์ 10,826,540 35.73 14,094,442 49.75 11,097,429 47.68

ชิ้นส่วนอิเลคโทรนิคส์ 3,112,900 10.27 1,512,027 5.33 1,401,333 6.02 ยอดรวม
30,305,130 100 28,332,904 100 23,273,958 100

บริษัท ดีอีที อินเตอร์เนชั่นแนล โฮลดิ้ง จำกัด

ดีอีที อินเตอร์เนชั่นแนล โฮลดิ้ง 403,867 3.62 0 0.00 0 0.00

เดลต้า คอมโพเน้นท์ (ประเทศไทย) 623,024 5.58 429,477 6.56 0 0.00

ดีอีที โลจิสติค (ยูเอสเอ) 10,131,925 90.80 6,116,887 93.44 0 0.00

นิวตั้น พาวเวอร์ 0 0.00 30 0.00 78 100

ยอดรวม 11,158,816 100 6,546,394 100 78 100